               EUROPSKA KOMISIJA
            Bruxelles, 20.5.2015.
            COM(2015) 212 final
            2015/0108(NLE)
            Prijedlog
            UREDBE VIJEĆA
            o izmjeni Uredbe (EU) 2015/104 u pogledu određenih ribolovnih mogućnosti

               OBRAZLOŽENJE

               1.KONTEKST PRIJEDLOGA

               Uredbom Vijeća (EU) 2015/104 utvrđene su ribolovne mogućnosti za 2015. za određene riblje stokove i skupine ribljih stokova, koje se primjenjuju u vodama Unije te za plovila Unije u određenim vodama izvan Unije. Te se ribolovne mogućnosti obično mijenjaju nekoliko puta tijekom razdoblja u kojem su na snazi.

               2.REZULTATI SAVJETOVANJA SA ZAINTERESIRANIM STRANAMA I OCJENE UTJECAJA

               Uvođenje ograničenja ulova za određene vrste ribolovnih alata i uporaba područja zabrane ribolova teme su o kojima se opširno raspravljalo s državama članicama. Od država članica tražilo se da odrede posebni ribolov lubina te utvrde kako mogu smanjiti ulov lubina i njegovu smrtnost u svojim ribarstvima.

               Kao odgovor Francuska i Ujedinjena Kraljevina odredile su niz ograničenja ulova i njihove učinke na razne ribolovne aktivnosti povezane s lubinom.

               3.PRAVNI ELEMENTI PRIJEDLOGA

               Predloženim izmjenama Uredba (EU) 2015/104 izmijenila bi se kako je opisano u nastavku.

               Međunarodno vijeće za istraživanje mora (ICES) objavilo je u lipnju 2014. znanstvene savjete za taj stok, koji od 2012. naglo opada. Nadalje, prema mišljenju Znanstvenog, tehničkog i gospodarskog odbora za ribarstvo (STECF) trenutačne su se nacionalne mjere za zaštitu lubina općenito pokazale neučinkovitima. Lubin je vrsta koja kasno sazrijeva i sporo raste. Trenutačno je stopa ribolovne smrtnosti za ovaj stok četiri puta viša od razine kojom bi se osigurao najveći održivi prinos (NOP). Stok lubina u Keltskom moru, kanalu La Manche, Irskom moru i južnom Sjevernom moru (zone ICES-a IV.b, c i VII.a, d – h) i dalje je u kritičnom stanju. Stoga je potrebno u najvećoj mogućoj mjeri smanjiti ulov tog stoka kako bi se potaknula i zaštitila njegova obnova.

               Hitne mjere na temelju članka 12. Uredbe (EU) br. 380/2013 Europskog parlamenta i Vijeća o zajedničkoj ribarstvenoj politici provedene su već u siječnju 2015. radi hitne zaštite agregacija u mrijestu. Tom se uredbom pruža privremena zaštita. Komisija je jasno istaknula da su hitne mjere prvi od tri dijela mjera upravljanja koje je potrebno poduzeti u 2015. te da surađuje s državama članicama kako bi razvile sljedeće dijelove. Prva izmjena Uredbe (EU) 2015/104 o utvrđivanju ribolovnih mogućnosti već je donesena radi uvođenja ograničenja ulova za rekreativne ribiče te predstavlja drugi dio mjera upravljanja ribolovom lubina.

               Ovaj prijedlog predstavlja treći dio mjera o kojima se raspravljalo s državama članicama s ribolovnim interesima u tom stoku. One obuhvaćaju uvođenje mjesečnih ograničenja ulova za određene ribolovne aktivnosti i zabranu kojom se podupiru mjere očuvanja koje je Irska već poduzela, s obzirom na to da je irskim nacionalnim zakonodavstvom irskim plovilima zabranjeno komercijalno iskorištavanje stoka lubina. Uvođenje usporedive zabrane i njezina primjena na sva plovila iz EU-a aktivna u tom području povoljno bi utjecali na taj stok, sprječavajući razvoj novog ciljanog ribolova i njegovo premještanje na to područje. Stoga se predlaže uvođenje zabrane u zone ICES-a VII.a – c, g , j – k, uz određena dopuštenja ribolova u teritorijalnom moru Ujedinjene Kraljevine za male flote. Izlov bi se trebao smanjiti i u zonama ICES-a IV.b, c i VII.d, e, f, h uvođenjem mjesečnih ograničenja ulova.

               Lubini se love u različitim vrstama slučajnog i ciljanog ribolova. Smatra se da bi ograničenje ulova ponajprije utjecalo upravo na izlov lubina te da bi zahvaljujući njemu ribari mogli prilagoditi ribolovne aktivnosti radi smanjenja ulova. Ograničenja ulova određena su kako bi se omogućilo iskrcavanje slučajnog ulova.

               2015/0108 (NLE)

               Prijedlog

               UREDBE VIJEĆA

               o izmjeni Uredbe (EU) 2015/104 u pogledu određenih ribolovnih mogućnosti

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Međunarodno vijeće za istraživanje mora (ICES) objavilo je u lipnju 2014. znanstvene savjete o stoku lubina u sjeveroistočnom Atlantiku te je potvrdilo da taj stok od 2012. naglo opada. Osim toga, Znanstveni, tehnički i gospodarski odbor za ribarstvo (STECF) ocijenio je zaštitu lubina postojećim nacionalnim mjerama te ih, općenito, smatra nedjelotvornima. Lubin je vrsta koja kasno sazrijeva i sporo raste. Trenutačno je ribolovna smrtnost lubina u sjeveroistočnom Atlantiku četiri puta viša od razine kojom bi se osigurao najveći održivi prinos (NOP).

               (2)Provedbenom uredbom (EU) 2015/111
                  1
               , koja se temelji na članku 12. Uredbe (EU) br. 1380/2013 Europskog parlamenta i Vijeća
                  2
               , Komisija je donijela hitne mjere za smanjenje ribolovne smrtnosti uzrokovane pelagijskim plovilima kojima se love agregacije lubina u mrijestu.

               (3)Uredba Vijeća (EU) 2015/104
                  3
                izmijenjena je Uredbom Vijeća (EU) 2015/523
                  4
               , u cilju smanjenja utjecaja rekreacijskog ribolova na ribolovnu smrtnost.

               (4)Potrebno je dodatno smanjenje ulova te bi stoga ulov ciljanog ribolova trebalo smanjiti uvođenjem mjesečnih ograničenja ulova u zonama ICES-a IV.b i IV.c te VII.d, VII.e, VII.f and VII.h. Mjesečna ograničenja ulova trebala bi se primjenjivati i za teritorijalno more Ujedinjene Kraljevine u zonama ICES-a VII.a i VII.g. Tom bi se mjerom trebalo omogućiti ribarima da prilagode sadašnje ribolovne aktivnosti kako bi se izbjegao ulov lubina, a da im se pritom dopusti zadržati razinu slučajnog usputnog ulova.

               (5)Mjere očuvanja koje je poduzela Irska trebale bi se održati i proširiti kako bi se njima obuhvatila sva plovila Unije aktivna u zonama ICES-a VII.b, VII.c, VII.j i VII.k. Te bi se mjere trebale primjenjivati i u zonama ICES-a VII.a i VII.g, isključujući vode unutar 12 nautičkih milja od polazne linije pod suverenitetom Ujedinjene Kraljevine.

               (6)Ulov lubina trebao bi se pratiti na mjesečnoj osnovi prikupljanjem podataka od država članica.

               (7)Uredbu (EU) 2015/104 stoga na odgovarajući način treba izmijeniti.

               (8)Zbog hitnosti ova bi Uredba trebala stupiti na snagu sljedećeg dana od dana objave,

               DONIJELO JE OVU UREDBU:

               Članak 1.

               U Uredbu (EU) 2015/104 umeće se sljedeći članak 9.a:

               „Članak 9.a

                  Mjere koje se odnose na lubina

               1.Plovilima Unije zabranjuje se loviti, zadržavati na plovilu, premještati, prekrcavati ili iskrcavati količine lubina koje premašuju granice iz stavka 2. ulovljene u sljedećim područjima:

               (a)zone ICES-a IV.b, IV.c, VII.d, VII.e VII.f i VII.h;

               (b)vode unutar 12 nautičkih milja od polazne linije pod suverenitetom Ujedinjene Kraljevine u zonama ICES-a VII.a i VII.g.

               2.Za potrebe stavka 1. primjenjuju se sljedeća ograničenja ulova:

                        Vrsta alata

                        Najveći dopušteni ulov lubina po plovilu u svakom kalendarskom mjesecu (u kg)

                        OTM ili PTM, pelagijske koće ili pelagijske povlačne mreže

                        1500

                        OTB, sve vrste pridnenih povlačnih mreža uključujući danske / škotske potegače

                        1500

                        Sva plovila s mrežama (GN), sav ribolov lebdećim mrežama i (trostrukim) mrežama stajaćicama

                        1000

                        Sva plovila za polaganje dubinskog parangala (LL), sav ribolov parangalima ili štapovima

                        1000

                        Okružujuće mreže plivarice

                        3000

               3.Za plovila Unije koja upotrebljavaju više od jednog alata u jednom kalendarskom mjesecu primjenjuje se najniže ograničenje ulova iz stavka 2. za svaki alat.

               4.Ograničenja ulova iz stavka 2. ne prenose se iz jednog mjeseca u drugi i s jednog plovila na drugo.

               5.Plovilima Unije zabranjuje se zadržavati na plovilu, prekrcavati, premještati ili iskrcavati lubine ulovljene u zonama ICES-a VII.b, VII.c, VII.j i VII.k te u vodama zona ICES-a VII.a i VII.g koje su udaljene više od 12 nautičkih milja od polazne linije pod suverenitetom Ujedinjene Kraljevine.

               6.Države članice izvješćuju Komisiju o ulovu lubina po plovilu uz navođenje vrste upotrijebljenog alata najkasnije 14 dana od kraja svakog mjeseca.

               Članak 2.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  Provedbena uredba Komisije (EU) 2015/111 od 26. siječnja 2015. o utvrđivanju mjera za ublažavanje ozbiljne ugroze očuvanja stokova lubina (Dicentrarchus labrax) u Keltskom moru, kanalu La Manche, Irskom moru i južnom Sjevernom moru (SL L 20, 27.1.2015., str. 31.).

                     (2)
                  Uredba (EU) br. 380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (3)
                  Uredba Vijeća (EU) 2015/104 od 19. siječnja 2015. o utvrđivanju ribolovnih mogućnosti za 2015. za određene riblje stokove i skupine ribljih stokova koje se primjenjuju u vodama Unije te za plovila Unije u određenim vodama izvan Unije, o izmjeni Uredbe (EU) br. 43/2014 i o stavljanju izvan snage Uredbe (EU) br. 779/2014 (SL L 22, 28.1.2015., str. 1.).

                     (4)
                  Uredba Vijeća (EU) 2015/523 od 25. ožujka 2015. o izmjeni uredaba (EU) br. 43/2014 i (EU) 2015/104 u pogledu određenih ribolovnih mogućnosti (SL L 84, 28.3.2015., str. 1.).


               EUROPSKA KOMISIJA
            Bruxelles, 29.9.2016.
            COM(2016) 631 final
            2016/0308(COD)
            Prijedlog
            UREDBE EUROPSKOG PARLAMENTA I VIJEĆA
            o uvođenju privremenih autonomnih trgovinskih mjera za Ukrajinu kojima se dopunjuju trgovinske povlastice predviđene Sporazumom o pridruživanju

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (dalje u tekstu „Sporazum”), stranke su potpisale u dva dijela, u ožujku i lipnju 2014. Sporazum o pridruživanju privremeno se primjenjuje od 1. studenoga 2014. Područje produbljene i sveobuhvatne slobodne trgovine (DCFTA) privremeno se primjenjuje od 1. siječnja 2016.

                  Jedan je od ciljeva Sporazuma stvoriti uvjete za pojačane gospodarske i trgovinske odnose kojima se pridonosi postupnoj integraciji Ukrajine s unutarnjim tržištem EU-a, uključujući uspostavom područja produbljene i sveobuhvatne slobodne trgovine kako je propisano u glavi IV. (Trgovina i pitanja povezana s trgovinom) Sporazuma, te podržati napore Ukrajine da, među ostalim, postupnim približavanjem svojega zakonodavstva zakonodavstvu Unije ostvari prijelaz u funkcionalno tržišno gospodarstvo.

                  Radi povećanja postojećih trgovinskih tokova koji se odnose na uvoz određenih poljoprivrednih proizvoda iz Ukrajine u Uniju te unapređenja bilateralne trgovine i gospodarske suradnje s Unijom, primjereno je odobriti autonomne trgovinske povlastice za Ukrajinu.

                  Novim autonomnim mjerama poštovala bi se temeljna načela jednaka onima sadržanima u Sporazumu o pridruživanju između EU-a i Ukrajine. Konkretno, u članku 2. Sporazuma o pridruživanju s Ukrajinom navedeno je da poštovanje demokratskih načela, ljudskih prava i temeljnih sloboda, te poštovanje načela vladavine prava čine osnovne elemente tog Sporazuma.

                  Autonomne trgovinske mjere predviđene ovom Uredbom uvjetovane su poštovanjem tih istih načela u Ukrajini.

                  Primjenjuju se uobičajeni postupci zaštite.

               •Dosljednost s postojećim odredbama politike u određenom području

                  Nove autonomne trgovinske mjere bile bi usklađene s provedbom Sporazuma o pridruživanju između EU-a i Ukrajine, a posebno s privremenom primjenom glave IV. o DCFTA-u od 1. siječnja 2016.

                  Osim toga, najnovijim sporazumima o slobodnoj trgovini o kojima Europska unija pregovara (osobito s Peruom i Kolumbijom, Srednjom Amerikom, Vijetnamom i Kanadom) već je osiguran neograničeni bescarinski pristup za neke poljoprivredne proizvode obuhvaćene ovom Uredbom.

               •Dosljednost u odnosu na druge politike Unije

                  Europska unija dosada je podržala političku i gospodarsku stabilizaciju Ukrajine i konsolidaciju reformi, posebno u područjima pravosuđa i borbe protiv korupcije, izgradnju kapaciteta javne uprave te decentralizaciju. Sveobuhvatni paket potpore vrijedan 12,8 milijardi EUR sadržava makrofinancijsku pomoć i brojne projekte tehničke i financijske pomoći u okviru godišnjih posebnih mjera te pomoć EIB-a i drugih međunarodnih financijskih institucija za uspostavu DCFTA-a.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna je osnova prijedloga članak 207. stavak 2. Ugovora o funkcioniranju Europske unije.

               Supsidijarnost (za neisključivu nadležnost)

               Zajednička trgovinska politika u skladu s člankom 3. UFEU-a definira se kao isključiva nadležnost Unije. Stoga se ne primjenjuje načelo supsidijarnosti.

               Proporcionalnost

               Ovaj je prijedlog potreban radi provedbe zajedničke trgovinske politike.

               Odabir instrumenta

               Ovaj je prijedlog u skladu s člankom 207. stavkom 2. UFEU-a, kojim su predviđene mjere za provedbu zajedničke trgovinske politike. Ne postoji drugi pravni instrument kojim bi se moglo koristiti u svrhu postizanja cilja iz ovog prijedloga.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Ex post evaluacije / provjere primjerenosti postojećeg zakonodavstva

                  Nije primjenjivo.

               Savjetovanja s dionicima

               Savjetovanja s dionicima provedena su u okviru procjene učinka na održivost koju je 2007. naručila Glavna uprava za trgovinu, što je pridonijelo pregovaračkom postupku o DCFTA-u. Štoviše, mjera se donosi postupkom suodlučivanja. Stoga će mjeru nadzirati Vijeće EU-a i Europski parlament.

               Prikupljanje i primjena stručnog znanja

                  Nije primjenjivo.

               Procjena učinka

               S obzirom na teško gospodarsko stanje u Ukrajini, važno je da Uredba stupi na snagu što je prije moguće. Stoga za predmetnu mjeru nije izvršena procjena učinka. Međutim, trgovinske i s trgovinom povezane odredbe Sporazuma bile su predmet prethodno navedene procjene učinka na održivost. Tom je studijom potvrđeno da bi provedba trgovinskih i s trgovinom povezanih odredbi imala pozitivan gospodarski učinak na EU i Ukrajinu.

               Primjerenost propisa i pojednostavljivanje

                  Mjerom se ne povećava regulatorno opterećenje poduzećâ.

               Temeljna prava

                  Novim autonomnim mjerama poštovala bi se temeljna načela jednaka onima sadržanima u Sporazumu o pridruživanju između EU-a i Ukrajine. Konkretno, u članku 2. Sporazuma o pridruživanju s Ukrajinom navedeno je da poštovanje demokratskih načela, ljudskih prava i temeljnih sloboda, te poštovanje načela vladavine prava čine osnovne elemente tog Sporazuma.

               3.UTJECAJ NA PRORAČUN

                  Godišnji gubitak carinskih prihoda bit će manji od 50 milijuna EUR i imat će vrlo ograničen učinak na vlastita sredstva Europske unije. Približno 20 % ukupnog gubitka odnosit će se na vrijednost otpisanih carina na uvoz industrijskih proizvoda.

               4.OSTALI ELEMENTI

               •Planovi provedbe i mehanizmi praćenja, evaluacije i izvješćivanja

                  Internetski sustav izvješćivanja o carinskim kvotama za poljoprivredne proizvode dostupan je na posebnim internetskim stranicama Europske komisije.

               •Dokumenti s obrazloženjima (za direktive)

                  Nije primjenjivo.

               •Detaljno obrazloženje posebnih odredbi prijedloga

                  S obzirom na teško gospodarsko stanje i napore koje Ukrajina ulaže u gospodarske reforme, a u cilju pružanja potpore razvoju bliskih gospodarskih odnosa s Europskom unijom, cilj je mjere povećati trgovinske tokove koji se odnose na uvoz određenih poljoprivrednih proizvoda te odobriti povlastice u obliku autonomnih trgovinskih mjera za određene industrijske proizvode u skladu s ubrzavanjem ukidanja carina na međusobnu trgovinu Europske unije i Ukrajine.

                  Autonomne trgovinske mjere bile bi odobrene u obliku carinskih kvota za određene poljoprivredne proizvode na koje bi se, uz povlaštene carinske kvote utvrđene u Sporazumu, primjenjivala nulta carinska stopa te djelomičnog ili potpunog ukidanja uvoznih carina za nekoliko industrijskih proizvoda.

               2016/0308 (COD)

               Prijedlog

               UREDBE EUROPSKOG PARLAMENTA I VIJEĆA

               o uvođenju privremenih autonomnih trgovinskih mjera za Ukrajinu kojima se dopunjuju trgovinske povlastice predviđene Sporazumom o pridruživanju

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 2.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               u skladu s redovnim zakonodavnim postupkom,

               budući da:

               (1)Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane
                  1
               , temelj je odnosa Unije i Ukrajine. Glava IV. o trgovini i pitanjima povezanima s trgovinom privremeno se primjenjuje od 1. siječnja 2016.
                  2
                Stranke Sporazuma o pridruživanju u njegovoj su preambuli iskazale želju za ambicioznim i inovativnim jačanjem i širenjem odnosa.

               (2)Uzimajući u obzir napore koje Ukrajina ulaže u gospodarske reforme te u cilju pružanja potpore razvoju bliskih gospodarskih odnosa s Europskom unijom, primjereno je povećati trgovinske tokove koji se odnose na uvoz određenih poljoprivrednih proizvoda te odobriti povlastice u obliku autonomnih trgovinskih mjera za određene industrijske proizvode u skladu s ubrzavanjem ukidanja carina na trgovinu Europske unije i Ukrajine.

               (3)Autonomne trgovinske mjere bile bi odobrene u obliku carinskih kvota za proizvode navedene u prilozima I. i II. na koje bi se, uz povlaštene carinske kvote utvrđene u Sporazumu, primjenjivala nulta carinska stopa, te djelomičnog ili potpunog ukidanja uvoznih carina za industrijske proizvode navedene u Prilogu III.

               (4)Kako bi se spriječili rizici prijevare, ostvarivanje prava na dodatne carinske kvote s nultom carinskom stopom trebalo bi uvjetovati postupanjem Ukrajine u skladu s relevantnim pravilima o podrijetlu predmetnih proizvoda i postupcima koji se na njih odnose te njezinim sudjelovanjem u bliskoj administrativnoj suradnji s Europskom unijom, kako je predviđeno Sporazumom.

               (5)Ukrajina se mora suzdržati od uvođenja nove carine ili davanja s istovrsnim učinkom i nova količinska ograničenja ili mjere s istovrsnim učinkom, odnosno od povećanja postojeće carine ili davanja ili uvođenja bilo kakvih drugih ograničenja. U slučaju neispunjenja bilo kojeg navedenog uvjeta, Europska komisija trebala bi biti ovlaštena privremeno suspendirati sve autonomne trgovinske mjere ili dio njih.

               (6)Potrebno je predvidjeti ponovno uvođenje uobičajenih carina zajedničke carinske tarife na uvoz svih proizvoda koji uzrokuju ili bi mogli uzrokovati ozbiljne poteškoće proizvođačima u Europskoj uniji sličnih ili izravno konkurentnih proizvoda, što podliježe istrazi Europske komisije.

               (7)Radi osiguranja jedinstvenih uvjeta za provedbu ove Uredbe, Komisiji bi trebalo dodijeliti provedbene ovlasti na temelju kojih bi mogla privremeno suspendirati povlaštene režime uspostavljene ovom Uredbom i uvesti korektivne mjere u slučajevima kada ova Uredba utječe na tržište Unije. Te bi se ovlasti trebale izvršavati u skladu s Uredbom (EU) br. 182/2011 Europskog parlamenta i Vijeća
                  3
               .

               (8)Carinskim kvotama upravlja Komisija u skladu s člancima 49. do 54. Provedbene uredbe Komisije (EU) 2015/2447
                  4
               , osim onima za određene poljoprivredne proizvode kojima Komisija upravlja u skladu s člankom 184. Uredbe (EU) br. 1308/2013 Europskog parlamenta i Vijeća
                  5
               .

               (9)U članku 2. Sporazuma o pridruživanju navedeno je da poštovanje demokratskih načela, ljudskih prava i temeljnih sloboda te poštovanje načela vladavine prava čine osnovne elemente tog Sporazuma. Primjereno je uvesti mogućnost privremene suspenzije povlastica u slučaju nepoštovanja temeljnih načela ljudskih prava, demokracije i vladavine prava u Ukrajini.

               (10)S obzirom na teško gospodarsko stanje u Ukrajini, važno je da Uredba stupi na snagu dan nakon dana njezine objave u Službenom listu Europske unije,

               DONIJELI SU OVU UREDBU:

               Članak 1.

               Povlašteni režimi i pristup carinskim kvotama

               1.Dopušta se uvoz u Europsku uniju proizvoda navedenih u prilozima I. i II., u okviru carinskih kvota Unije, kako je navedeno u tim prilozima.

               2.Carinskim kvotama za proizvode navedene u Prilogu I. upravlja Komisija u skladu s člancima 49. do 54. Provedbene uredbe Komisije (EU) 2015/2447 od 24. studenoga 2015.

               3.Carinskim kvotama za određene poljoprivredne proizvode iz Priloga II. upravlja Komisija u skladu s pravilima koja su utvrđena u skladu s člankom 184. Uredbe (EU) br. 1308/2013.

               4.Povlaštene carine na uvoz određenih industrijskih proizvoda podrijetlom iz Ukrajine primjenjivat će se u skladu s Prilogom III.

               Članak 2.

               Uvjeti za stjecanje prava na povlaštene režime

               Ostvarivanje prava na carinske kvote utvrđene u članku 1. uvjetuje se:

               (a)postupanjem u skladu s pravilima o podrijetlu proizvoda i postupcima koji se na njih odnose, kako je predviđeno u Sporazumu o pridruživanju, a posebno u Protokolu I. o definiciji pojma „proizvodi s podrijetlom” i načinima administrativne suradnje i u Protokolu II. o uzajamnoj administrativnoj pomoći u carinskim stvarima;

               (b)suzdržavanjem Ukrajine od uvođenja novih carina ili davanja s istovrsnim učinkom i novih količinskih ograničenja ili mjera s istovrsnim učinkom za uvoz podrijetlom iz Unije ili od povećanja postojećih carina ili davanja odnosno uvođenja bilo kakvih drugih ograničenja od dana stupanja na snagu ove Uredbe;

               (c)poštovanjem demokratskih načela, ljudskih prava i temeljnih sloboda te poštovanjem načela vladavine prava predviđenih u članku 2. Sporazuma o pridruživanju.

               Članak 3.

               Privremena suspenzija

               Ako Komisija ustanovi da postoji dovoljno dokaza o neispunjavanju uvjeta utvrđenih u članku 2., ona može u cijelosti ili djelomično suspendirati povlaštene režime predviđene ovom Uredbom, u skladu s postupkom ispitivanja iz članka 5. stavka 2.

               Članak 4.

               Zaštitna klauzula

               1.Ako se proizvod podrijetlom iz Ukrajine uvozi pod uvjetima kojima se uzrokuju ili mogu uzrokovati ozbiljne poteškoće proizvođaču u Zajednici koji proizvodi slične ili izravno konkurentske proizvode, Vijeće na prijedlog Komisije može odlukom kvalificirane većine u bilo kojem trenutku za taj proizvod ponovno uvesti carine zajedničke carinske tarife.

               2.Komisija će na zahtjev države članice ili na vlastitu inicijativu u razumnom roku donijeti formalnu odluku o pokretanju istrage. Ako Komisija odluči pokrenuti istragu, ona obavijest o najavi istrage objavljuje u Službenom listu Europske unije. U obavijesti se daje sažetak primljenih podataka i navodi da je sve relevantne podatke potrebno poslati Komisiji. U njoj se navodi rok, koji ne smije biti dulji od četiri mjeseca od datuma objave obavijesti, a u kojem zainteresirane strane mogu u pisanom obliku iznijeti svoja stajališta.

               3.Komisija traži sve podatke koje smatra potrebnima, a primljene podatke može provjeriti s Ukrajinom i bilo kojim drugim relevantnim izvorom. Komisiji u tome mogu pomoći službenici države članice na čijem se državnom području može tražiti provjera, ako to zatraži predmetna država članica.

               4.Komisija pri provjeri mogućih ozbiljnih poteškoća uzima u obzir, među ostalim, sljedeće čimbenike koji se odnose na proizvođače u Zajednici, ako su podaci dostupni:

               –tržišni udio,

               –proizvodnju,

               –zalihe,

               –proizvodni kapacitet,

               –iskorištenost kapaciteta,

               –zapošljavanje,

               –uvoz,

               –cijene.

               5.Istraga se mora dovršiti u roku od šest mjeseci od objave obavijesti iz stavka 2. Komisija u slučaju izvanrednih okolnosti može produljiti taj rok u skladu s postupkom iz članka 5.

               6.Komisija donosi odluku u roku od tri mjeseca, u skladu s postupkom iz članka 5. Ta odluka stupa na snagu u roku od mjesec dana nakon njezine objave.

               7.Ako je zbog izvanrednih okolnosti koje zahtijevaju hitno djelovanje nemoguće provesti istragu, Komisija može, nakon što obavijesti Odbor, poduzeti svaku nužnu preventivnu mjeru.

               Članak 5.

               Postupak odbora

               1.U provedbi članka 1. stavka 2. i članka 4. ove Uredbe Komisiji pomaže Odbor za carinski kodeks uspostavljen člankom 248.a Uredbe (EEZ) br. 2913/92. Odbor je odbor u smislu Uredbe (EU) br. 182/2011.

               2.Pri upućivanju na ovaj stavak primjenjuje se članak 5. Uredbe (EU) br. 182/2011.

               Članak 6.

               Stupanje na snagu i primjena

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se tri godine.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

               ZAKONODAVNI FINANCIJSKI IZVJEŠTAJ ZA PRIJEDLOGE S UTJECAJEM NA PRORAČUN OGRANIČENIM ISKLJUČIVO NA PRIHODOVNU STRANU

               1.NAZIV PRIJEDLOGA:

               Prijedlog UREDBE EUROPSKOG PARLAMENTA I VIJEĆA o uvođenju privremenih autonomnih trgovinskih mjera za Ukrajinu kojima se dopunjuju trgovinske povlastice predviđene Sporazumom o pridruživanju

               2.PRORAČUNSKE LINIJE

               Poglavlje i članak: poglavlje 12., članak 120. (Carine)

               Iznos predviđen u proračunu za 2016. godinu: 18 465,30 milijuna EUR

               3.FINANCIJSKI UČINAK

               Prijedlog nema financijski učinak

               Prijedlog nema financijski učinak na rashode, ali ima sljedeći financijski učinak na prihode:

               (u milijunima EUR, do jednog decimalnog mjesta)

                        Prihodovna linija
                           6

                        2016.

                        2017.

                        Članak 120.

                        0

                        35,3

                        Stanje nakon djelovanja

                        Prihodovna linija

                        2016.

                        2017.

                        2018.

                        2019.

                        2020.

                        Članak 120.

                        18 465,30

                        18 430

                        18 430

                        18 430

               4.MJERE ZA SPRJEČAVANJE PRIJEVARA

               Carinskim zakonodavstvom EU-a osigurava se pravilna primjena svih carinskih mjera EU-a, uključujući tarifne povlastice utvrđene ovom Uredbom, kojom se predviđa i primjena potrebnih odredbi Sporazuma o pridruživanju između EU-a i Ukrajine i njegova Protokola I. o definiciji pojma „proizvodi s podrijetlom” i načinima administrativne suradnje  te odgovarajućih priloga Sporazumu i mogućnosti, nakon savjetovanja, privremenog povlačenja tarifnih povlastica u slučaju prijevara i nepravilnosti koje bi uključivale povlašteno postupanje.

               5.OSTALE NAPOMENE

               Navedena procjena temelji se na internim izračunima.

                     (1)
                  SL L 161, 29.5.2014., str. 3.

                     (2)
                  Odluka Vijeća 2014/668/EU od 23. lipnja 2014. (SL L 278, 20.9.2014., str. 1.)

                     (3)
                  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).

                     (4)
                  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).

                     (5)
                  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i o stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

                     (6)
                  Kada je riječ o tradicionalnim vlastitim sredstvima (poljoprivredne pristojbe, pristojbe na šećer, carine) navedeni iznosi moraju biti neto iznosi, koji odgovaraju bruto iznosima umanjenima za 25 % na ime troškova naplate.

    ---documentbreak---

               EUROPSKA KOMISIJA
            Bruxelles, 29.9.2016.
            COM(2016) 631 final
            PRILOZI

            Prijedlogu Uredbe Europskog parlamenta i Vijeća
            o uvođenju privremenih autonomnih trgovinskih mjera za Ukrajinu kojima se dopunjuju trgovinske povlastice predviđene Sporazumom o pridruživanju

               PRILOZI

               PRILOG I.

               Neovisno o pravilima za tumačenje kombinirane nomenklature opis proizvoda samo je indikativne naravi, budući da je područje primjene povlaštenog režima u okviru ovog Priloga utvrđeno oznakama KN kakve su bile na snazi u vrijeme donošenja ove Uredbe.

                        Redni br.

                        Oznaka KN

                        Opis robe

                        Kvotno razdoblje

                        36 mjeseci od dana stupanja na snagu ove Uredbe

                        Obujam godišnje kvote

                        (u tonama neto mase ako nije navedeno drukčije)

                        09.6750

                        0409

                        Prirodni med

                        3 000

                        09.6751

                        ex 1103 19 20
                        1103 19 90
                        1103 20 90
                        1104 19 10
                        1104 19 50
                        1104 19 61
                        1104 19 69
                        ex 1104 29
                        1104 30

                        Ječmena prekrupa
                        Prekrupa i krupica od žitarica (osim pšenice, raži, zobi, kukuruza, riže i ječma)
                        Pelete od žitarica (osim pšenice, raži, zobi, kukuruza, riže i ječma)
                        Zrna od pšenice, valjana ili u pahuljicama
                        Zrna od kukuruza, valjana ili u pahuljicama
                        Zrna od ječma, valjana
                        Ječmene pahuljice
                        Obrađena zrna (npr. oljuštena, perlirana, rezana ili drobljena), osim zrna zobi, raži i kukuruza
                        Klice žitarica, cijele, valjane, u pahuljicama ili mljevene

                        7 800

                        09.6752

                        2002

                        Rajčice, pripremljene ili konzervirane na drugi način osim u octu ili octenoj kiselini

                        5 000

                        09.6753

                        2009 61 90

                        2009 69 11

                        2009 69 71 2009 69 79 2009 69 90

                        Sok od grožđa (uključujući mošt od grožđa), brix vrijednosti ne veće od 30, vrijednosti ne veće od 18 EUR za 100 kg neto mase

                        Sok od grožđa (uključujući mošt od grožđa), brix vrijednosti veće od 67, vrijednosti ne veće od 22 EUR za 100 kg neto mase

                        Sok od grožđa (uključujući mošt od grožđa), brix vrijednosti veće od 30, ali ne veće od 67, vrijednosti ne veće od 18 EUR za 100 kg neto mase

                        500

                        09.6754

                        1004

                        Zob

                        4 000

               PRILOG II.

               Tarifne kvote za određene poljoprivredne proizvode iz članka 1. stavka 3.

               Neovisno o pravilima za tumačenje kombinirane nomenklature opis proizvoda samo je indikativne naravi, budući da je područje primjene povlaštenog režima u okviru ovog Priloga utvrđeno oznakama KN kakve su bile na snazi u vrijeme donošenja ove Uredbe.

                        Proizvod

                        Razvrstavanje u carinsku tarifu

                        Količina

                        Ozima pšenica, pir i suražica, brašno, prekrupa, krupica i pelete

                        1001 99 00

                        1101 00 15, 1101 00 90

                        1102 90 90

                        1103 11 90 1103 20 60

                        100 000 tona godišnje

                        Kukuruz, osim sjemena, brašna, prekrupe, krupice, peleta i zrna

                        1005 90 00

                        1102 20

                        1103 13

                        1103 20 40

                        1104 23

                        650 000 tona godišnje

                        Ječam, osim sjemena, brašna i peleta

                        1003 90 00

                        1102 90 10

                        ex 1103 20 25

                        350 000 tona godišnje

               PRILOG III.

               Povlaštene tarife za određene proizvode iz članka 1. stavka 4.

               Neovisno o pravilima za tumačenje kombinirane nomenklature opis proizvoda samo je indikativne naravi, budući da je područje primjene povlaštenog režima u okviru ovog Priloga utvrđeno oznakama KN kakve su bile na snazi u vrijeme donošenja ove Uredbe.

                        KN 2016

                        OPIS

                        Primjenjiva carina

                        POGLAVLJE 31. – GNOJIVA

                        3102 10 10

                        Urea, uključujući i ureu u vodenoj otopini, s masenim udjelom dušika većim od 45 % u suhom bezvodnom proizvodu (osim robe iz ovog poglavlja u peletama ili sličnim oblicima ili u pakiranjima bruto mase ne veće od 10 kg)

                        3 %

                        3102 21 00

                        Amonijev sulfat (osim u peletama ili sličnim oblicima ili u pakiranjima bruto mase ne veće od 10 kg)

                        0 %

                        3102 40 10

                        Smjese amonijevog nitrata s kalcijevim karbonatom ili s drugim anorganskim negnojivim tvarima, s masenim udjelom dušika ne većim od 28 % (osim onih u peletama ili sličnim oblicima ili u pakiranjima bruto mase ne veće od 10 kg)

                        0 %

                        3102 50 00

                        Natrijev nitrat (osim u peletama ili sličnim oblicima ili u pakiranjima bruto mase ne veće od 10 kg)

                        0 %

                        3105 20 10

                        Mineralna ili kemijska gnojiva koja sadrže dušik, fosfor i kalij, s masenim udjelom dušika većim od 10 % u suhom bezvodnom proizvodu (osim onih u obliku tableta ili u sličnim oblicima ili u pakiranjima bruto mase ne veće od 10 kg)

                        0 %

                        3105 51 00

                        Mineralna ili kemijska gnojiva koja sadrže nitrate i fosfate

                        0 %

                        POGLAVLJE 32 – EKSTRAKTI ZA ŠTAVLJENJE ILI BOJENJE; TANINI I NJIHOVI DERIVATI; BOJILA, PIGMENTI I DRUGE TVARI ZA BOJENJE; PRIPREMLJENE PREMAZNE BOJE I LAKOVI; KITOVI I DRUGE MASE ZA BRTVLJENJE; TISKARSKE BOJE I CRNILA

                        3206 11 00

                        Pigmenti i pripravci na osnovi titanovog dioksida s masenim udjelom titanovog dioksida 80 % i većim, računato na suhu tvar

                        0 %

                        POGLAVLJE 64. – OBUĆA, NAZUVCI I SLIČNI PROIZVODI;  NJIHOVI DIJELOVI

                        6402 91 90

                        Obuća što pokriva gležanj, s vanjskim potplatima i gornjim dijelom, od gume ili plastične mase

                        0 %

                        6402 99 98

                        Obuća s vanjskim potplatima od gume ili plastične mase i gornjim dijelom od plastike, s unutarnjom dužinom 24 cm ili većom, za žene

                        0 %

                        6403 99 96

                        Muška obuća s vanjskim potplatima od gume, plastične mase ili umjetne kože i gornjim dijelom od kože (što ne pokriva gležanj), s unutarnjom dužinom 24 cm ili većom (osim tarifnih brojeva 6403 11 00 do 6403 40 00, 6403 99 11, 6403 99 36, 6403 99 50)

                        0 %

                        6403 99 98

                        Obuća s vanjskim potplatima od gume, plastične mase ili umjetne kože, s gornjim dijelom od kože, s unutarnjom dužinom 24 cm ili većom, za žene

                        0 %

                        POGLAVLJE 74. – BAKAR I PROIZVODI OD BAKRA

                        7407 21 10

                        Šipke od slitina bakra i cinka (mjedi)

                        0 %

                        7408 11 00

                        Žica od rafiniranog bakra, najveće dimenzije poprečnog presjeka veće od 6 mm

                        0 %

                        POGLAVLJE 76 – ALUMINIJ I PROIZVODI OD ALUMINIJA

                        7601 10 00

                        nelegirani aluminij, u sirovim oblicima

                        0 %

                        7601 20 20

                        Slitine aluminija u sirovim oblicima u pločama ili gredicama

                        0 %

                        7601 20 80

                        Slitine aluminija u sirovim oblicima (osim u pločama i gredicama)

                        0 %

                        7604 21 00

                        Šuplji profili od slitina aluminija

                        0 %

                        7604 29 90

                        Kruti profili od slitina aluminija

                        0 %

                        7616 99 90

                        Proizvodi od aluminija, osim odljevaka

                        0 %

                        POGLAVLJE 85. – ELEKTRIČNI STROJEVI I OPREMA TE NJIHOVI DIJELOVI; APARATI ZA SNIMANJE I REPRODUKCIJU ZVUKA, APARATI ZA SNIMANJE I REPRODUKCIJU TELEVIZIJSKE SLIKE I ZVUKA, NJIHOVI DIJELOVI I PRIBOR

                        8525 80 99

                        Videokamere (kamkorderi) osim onih što mogu pohraniti samo zvuk i slike snimljene televizijskom kamerom

                        0 %

                        8528 71 19

                        Videoprijamnici (osim elektroničkih sklopova za ugradnju u strojeve za automatsku obradu podataka i aparata s uređajem na osnovi mikroprocesora koji sadrže modem za omogućavanje pristupa internetu, a koji imaju funkciju interaktivne razmjene podataka te su sposobni primati televizijske signale „set-top” kutije s komunikacijskom funkcijom)

                        0 %

                        8528 71 99

                        Televizijski prijamnici, neovisno imaju li ugrađen prijamnik radiodifuzije ili aparat za snimanje ili reprodukciju zvuka ili slike ili ne ako nisu konstruirani za ugradnju videopokaznika ili zaslona (osim videoprijamnika, set-top kutija s komunikacijskom funkcijom)

                        0 %

                        8528 72 40

                        Televizijski prijamnici, u boji, sa zaslonom u tehnologiji tekućeg kristala (LCD)

                        0 %